Neuvoston asetus (EY) N:o 1602/96, annettu 25 päivänä heinäkuuta 1996, Pohjanmeren silliä koskevista erityisistä hoitotoimenpiteistä ja asetuksen (EY) N:o 3074/95 muuttamisesta



Virallinen lehti nro L 198 , 08/08/1996 s. 0001 - 0007



NEUVOSTON ASETUS (EY) N:o 1602/96, annettu 25 päivänä heinäkuuta 1996, Pohjanmeren silliä koskevista erityisistä hoitotoimenpiteistä ja asetuksen (EY) N:o 3074/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1), sellaisena kuin se on muutettuna vuoden 1994 liittymisasiakirjalla, ja erityisesti sen 8 artiklan 4 kohdan, sekä katsoo, että viimeisimmät tieteelliset tiedot ja erityisesti kansainvälisen merentutkimusneuvoston kalastuksen hoitoa käsittelevän lausuntokomitean kertomus osoittavat, että Pohjanmeren sillikanta ei ole turvallisten biologisten rajojen sisällä, että nykyinen kalakuolleisuus ylittää kaksinkertaisesti kestävänä pidetyn rajan ja että kannan uusiutuminen ei riitä täydentämään kantaa nykyisellä hyödyntämistasolla, edellä mainittujen tahojen antamien tieteellisten neuvojen mukaisesti on tarpeen toteuttaa nopeita toimenpiteitä kannan elvyttämiseksi ja kalakuolleisuuden vähentämiseksi; näiden toimenpiteiden olisi koostuttava ihmisravinnoksi silliä pyytävien alusten sillisaaliiden pienentämisestä vuonna 1996 puoleen nykyisistä suurimmista sallituista saaliista (TAC) sekä muiden alusten vuonna 1996 sivusaaliina pyytämän sillin kalakuolleisuuden vähentämisestä 50 prosentilla, yhteisö ja Norja ovat neuvotelleet Euroopan talousyhteisön ja Norjan kuningaskunnan välisen kalastussopimuksen (2) 2 ja 7 artiklassa määrätyn menettelyn mukaisesti niiden toimivaltaan Pohjanmeren sillin osalta kuuluvista toimenpiteistä; nämä neuvottelut on saatu menestyksellisesti päätökseen ja toimenpiteistä on päästy sopimukseen, komissio on jo toteuttanut sen kiireellisistä säilyttämistoimenpiteistä Pohjanmeren sillikannan suojelemiseksi 1 päivänä heinäkuuta 1996 annetulla asetuksella (EY) N:o 1265/96 (3) kyseiset toimenpiteet asetuksen (ETY) N:o 3760/92 15 artiklan nojalla sille annettujen valtuuksien perusteella, tarvitaan myös täydentäviä lisätoimenpiteitä jo toteutettujen toimenpiteiden tukemiseksi; näihin lisätoimenpiteisiin olisi sisällytettävä kilohailin TACin pienennys Pohjanmerellä, sivusaalisrajojen ylittyessä toteutettavaksi tulevien toimenpiteiden täsmentäminen sekä saaliita, kirjaamista ja sillin purkamista tietyillä alueilla koskevien olosuhteiden täsmentäminen, on aiheellista yhdistää nämä toimenpiteet ja asetuksessa (EY) N:o 1265/96 säädetyt toimenpiteet yhdeksi säädökseksi ja kumota mainittu asetus, ja asetuksessa (EY) N:o 3074/95 (4) vahvistetaan TACit tiettyjen kalakantojen tai kalakantaryhmien osalta, niiden jako jäsenvaltioille ja tietyt edellytykset, joilla niitä voidaan kalastaa; tiettyjä näistä säännöksistä olisi muutettava vastaavasti, ON ANTANUT TÄMÄN ASETUKSEN: 1 artikla Jäsenvaltioiden, joissa silliä puretaan aluksesta lajittelemattomana muusta saaliista, on varmistettava, että riittäviä näytteenottojärjestelmiä käytetään kaikkien sillin sivusaaliiden purkamisen tehokkaaksi valvomiseksi. On kiellettyä purkaa lajittelematonta silliä sisältäviä kalasaaliita satamissa, joissa ei ole tällaista näytteenottojärjestelmää. 2 artikla Jäsenvaltioiden on pyyntirajoitusten noudattamisen varmistamiseksi toteutettava erityisiä valvonta- ja hallintotoimenpiteitä tai muita toimia, jotka liittyvät Pohjanmereltä tai Skagerrakista ja Kattegatista pyydetyn sillin pyyntiin, lajitteluun ja saaliin purkamiseen. Näihin toimenpiteisiin kuuluvat erityisesti: i) erityiset valvonta- ja tarkastusohjelmat; ii) pyyntiponnistusta koskevat suunnitelmat, joihin kuuluvat valtuutettujen alusten luettelot ja, milloin tarpeelliseksi katsotaan kiintiön hyödyntämisasteen noustessa yli 70 prosentin, valtuutettujen alusten toimintaa koskevat rajoitukset; iii) kauttalaivauksen sekä saaliin hylkäämistä aiheuttavien käytäntöjen valvonta; iv) mahdollisuuksien mukaan väliaikaiset kalastuskiellot alueilla, joilta tiedetään saatavan erityisesti nuoren sillin suuria sivusaalismääriä. 3 artikla Komission katsoessa sen tämän asetuksen mukaisesti tarpeelliseksi komission tarkastajat suorittavat yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (5) 29 artiklan mukaisesti itsenäisiä tarkastuksia toimivaltaisten viranomaisten toteuttamien näytteenotto-ohjelmien ja 1 ja 2 artiklassa mainittujen yksityiskohtaisten toimenpiteiden valvomiseksi. 4 artikla Komissio kieltää sillisaaliiden purkamisen, jos todetaan, että 1 ja 2 artiklassa mainittujen toimenpiteiden täytäntöönpano ei anna riittävää takuuta siitä, että kaikessa kalastuksessa saavutetaan sillin kalakuolleisuuden tiukka valvonta. 5 artikla Jäsenvaltioiden on ilmoitettava komissiolle viimeistään kunkin viikon perjantaina edellisellä viikolla suoritetut liitteissä I ja II mainituilta alueilta saatujen silli- ja kilohailisaaliiden purkamiset. 6 artikla 1. Kaikki sillin purkamiset, joita ovat tehneet ICES-alueilta III a, IV ja VII d alukset, jotka kuljettavat vain hinattavia verkkoja, joiden silmäkoko on 32 mm tai suurempi, pyytäen nämä saaliit kyseisiltä alueilta, pidetään asianomaisen kiintiön vastaisina, siten kuin se on määritelty tämän asetuksen liitteessä I. 2. Kaikki sillin purkamiset, joita ovat tehneet ICES-alueilta III a, IV ja VII d alukset, jotka kuljettavat hinattavia verkkoja, joiden silmäkoko on alle 32 mm, pyytäen nämä saaliit kyseisiltä alueilta, pidetään asianomaisen kiintiön vastaisina, siten kuin se on määritelty tämän asetuksen liitteessä II. 3. Alusten, jotka toimivat 2 kohdassa määriteltyjen olosuhteiden mukaisesti, sillin purkamisia ei saa tarjota myytäväksi ihmisten kulutukseen. 4. Sen estämättä, mitä 1 ja 2 kohdassa on määritelty olosuhteista, on kaikki silli, joka on pyydetty ICES-alueelta III a aluksista, jotka pyytävät muita lajeja kuin silliä kuten se on määritelty tämän asetuksen liitteessä II, pidetään vastaavan kiintiön vastaisena, siten kuin se on määritelty tämän asetuksen liitteessä II. 7 artikla Muutetaan asetus (EY) N:o 3074/95 seuraavasti: 1. Lisätään 5 artiklaan kohta seuraavasti: "2 a Sen estämättä, mitä 1 ja 2 kohdassa säädetään, kun tämän asetuksen liitteessä II osoitetut pyyntirajoitukset on saavutettu, alukset, jotka toimivat kalastuksessa, johon sovelletaan kyseisiä pyyntirajoituksia, eivät saa purkaa lajittelemattomia ja silliä sisältäviä saaliita." 2. Liitteestä tulee liite I ja sitä muutetaan seuraavasti: a) korvataan sillin ja silakan osalta merkinnät ja alaviitteet, jotka kohdistuvat alueisiin III a, IV ab ja IV c sekä VII d, merkinnöillä ja alaviitteillä, jotka kohdistuvat tämän asetuksen liitteessä I esiintyviin alueisiin, b) korvataan kilohailin osalta merkinnät ja alaviitteet, jotka kohdistuvat alueisiin II a ja IV, merkinnöillä ja alaviitteillä, jotka kohdistuvat tämän asetuksen liitteessä I esiintyvään alueeseen. 3. Lisätään liite II sellaisena kuin se on esitetty tämän asetuksen liitteessä II. 8 artikla Kumotaan komission asetus (EY) N:o 1265/96. 9 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 31 päivään joulukuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o L 389, 31.12.1992, s. 1 (2) EYVL N:o L 226, 29.8.1980, s. 48 (3) EYVL N:o L 163, 2.7.1996, s. 24 (4) EYVL N:o L 330, 30.12.1995, s. 1, asetus sellaisena kuin se on viimeksi muutettuna asetuksella (EY) N:o 1088/96, (EYVL N:o L 144, 18.6.1996, s. 1). (5) EYVL N:o L 261, 20.10.1993, s. 1 LIITE I >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> LIITE II "LIITE II >TAULUKON PAIKKA> >TAULUKON PAIKKA> >TAULUKON PAIKKA>